**Ateliere de lucru pentru experții din instituțiile publice, societatea civilă și mediul academic!**

Ministerul Familiei, Tineretului şi Egalității de Șanse, prin Agenţia Naţională pentru Egalitatea de Şanse între Femei şi Bărbaţi (ANES) derulează „Caravana Juridică”, la nivel național, în scopul creșterii capacității instituțiilor naționale de a transpune, în practică, recomandările rezultate din hotărârile CEDO și alte recomandări de țară specifice.

Caravana Juridică virtuală își propune realizarea unui circuit de 15 evenimente. Componența participanților la ateliere va fi eterogenă: judecători, procurori, avocați, polițiști, reprezentanți ai serviciilor sociale, reprezentanți ai ONG-urilor, reprezentanți ai mediului academic, etc.

Evenimentele promovează dialogul și parteneriatul între instituțiile publice și societatea civilă, pe subiectul respectării drepturilor femeii, nediscriminării și promovarea bunelor practici.

Profesioniștii interesați de participare se pot înscrie prin completarea formularului de mai jos și vor fi contactați, via email, în momentul organizării evenimentelor în județul de rezidență: <https://docs.google.com/.../1FAIpQLSe1VcsfHOi.../viewform...>

„Caravana Juridică” se desfășoară în cadrul Proiectului „VioGen – RoJust”, implementat de ANES, în parteneriat cu patru organizaţii neguvernamentale cu vastă experienţă în domeniul prevenirii şi combaterii violenţei domestice şi respectării drepturilor omului: Centrul FILIA, Asociaţia Transcena, Asociaţia ANAIS, Asociaţia GRADO.